останува врзана со производството. Влијанието на овие директни плаќања за изводливоста, продуктивноста и конкурентноста на земјоделските стопанства останува да се процени. Барањата за вкрстена усогласеност се делумно воведени. Постигнат е ограничен напредок во однос на заедничката организација на пазарот на стоки.

Националната програма за рурален развој беше спроведена во 2013 година, преку седум јавни повици за апликации. Буџетот за оваа програма значително е зголемен во 2014 година (за 125 % во споредба со буџетот од 2013 година). Зајакнат е капацитетот на Агенцијата за финансиска поддршка на земјоделството и руралниот развој.

Во 2013 година, сумата од 11,5 милиони, средства доделени преку Инструментот за претпристапна помош за рурален развој (ИПАРД) остана неискористена и вратена во буџетот на ЕУ. Севкупниот дизајн на програмата - од подобност и правила за финансирање и видовите на инвестиции дозволени во текот на фазите на следење - треба да се подобри. Започната е надворешна евалуација на програмата со цел да се идентификуваат специфични препораки за севкупно подобрување. Националните органи постигнаа напредок во исполнувањето на условите за акредитација на активностите за 'техничка помош' според ИПАРД. Осмиот јавен повик е објавен по четвртата измена на ИПАРД за купување на трактори. Бројот на доставени апликации значително е зголемен. Подготовките се во тек во областа на органското производство и политика за квалитет , и фокусот сега треба да биде на спроведувањето. Во декември 2013 година, беше донесен Национален план за органско производство 2013- 2020 година. Воведени се одредби за финансиска поддршка на земјоделците кои се пријавиле за шемите за органско производство. Административниот капацитет за управување со органското земјоделство треба да се зајакне.

#### Заклучок

Постигнат е одреден напредок во областа на земјоделството и руралниот развој, особено во областа на интегрирани административни и контролни системи, рурален развој, органско производство и заштита на квалитет. Неопходни се подобрувања во структурата на земјоделските стопанства и давањето на советодавни услуги за да се зголеми конкурентноста. Неефикасното спроведување на претпристапната програма за рурален развој е област од сериозен интерес. Севкупно, подготовките и понатаму се во умерено напредната фаза.

### 4.12. Поглавје 12: Безбедност на храна, ветеринарна и фитосанитарна политика

Во однос на општата безбедност на храната , институционалниот капацитет на Агенцијата за храна и ветеринарство е зајакнат со дополнителен број на вработени во согласност со планот за вработување, но останува недоволен.

Во областа на ветеринарната политика , донесено е законодавство за спроведување со цел да се усогласи националната регулатива со acquis- то . Законодавството се фокусира на подобрување на здравствениот статус на животните во аквакултурата и на програмите за следење, трговијата со живи животни, семе, јајце клетки и ембриони; на мерките за контрола на болести кај животните; на забранетите супстанции и за следење на резидуи од ветеринарни лекови. Системите за контрола на увоз и условите за увоз на живи животни и производи од животинско потекло се ажурираат на редовна основа од страна на Агенцијата за храна и ветеринарство. Донесени се четири планови базирани на следењето на ризикот за пратки при увоз и се спроведуваат. Беа донесени правилници за идентификација и регистрација на пчели, овци и кози. Системот за идентификација и регистрација на свињи сè уште не е воспоставен. Системите за проверка на идентификацијата на животните, регистрацијата и движењето треба да бидат уште поефикасно спроведени. Агенцијата за храна и ветеринарство продолжува да ја спроведува програмата за орална вакцинација на лисици против беснило. Доцнењата на исплатата на овластените приватни ветеринарни станици продолжуваат да предизвикуваат проблеми за спроведувањето на програмите за здравствената заштита на животните. Беа донесени правилници за животински нус - производи, со цел приближување на националното законодаство за пласирањето на пазарот на храна, добиточна храна и животински нус - производи до релевантното ЕУ законодавство. Неопходните системи за собирање и третман с è уште не се воспоставени.

29